  Виталий Пронин Якшур-Бӧдьяын Гурт шудонъёслы лэсьто хоккеен шудон коробка.Толэзь ортчыса, 22-тӥ-25-тӥ феврале, Якшур-Бӧдья черкогуртын ортчозы гурт спортсменъёслэн 23-тӥ тол шудонъёссы. Та вакытэ отын мынэ  лэсьтӥськон уж, куас сюрес вылын мугорзэс кыдато спортсменъёс. Бадӟым ужрадлы ёрос дэмен дасяське.Гурт шудонъёслы дасяськемез сак эскере нимысьтыз кылдытэм оргкомитет. 25-тӥ январе Якшур-Бӧдья черкогуртэ люкаськозы ёрос администрациосысь мугорез кыдатон культурая но спортъя ёзъёсын кивалтӥсьёс. Соос ӵошатсконъёсты ортчытон но спортсменъёсты интыян объектъёсын тодматскозы.Та вие лэсьтӥськисьёс выльдэм куас базалэсь юртсэ липо, укноос пуктылэмын ни, юрт пушкы шуныт кыскемын, борддоръёс волятэмын. Та нуналъёсы ик басьтӥськизы хоккей коробка лэсьтон борды, сое ӝутыны вань кортъёс Якшур-Бӧдья черкогуртэ вуттэмын ни.Шаерысьтымы спортсменъёс Гурт шудонъёсы шедён понна вожвылъясько. Кызьы ивортӥз Мугорез кыдатон культурая, спортъя но егитъёсын ужан политикая министерствоысь спортсменъёсты дасянъя центрысь специалист Радик Мамаев, тодмо ни финалэ потэм ёрос командаос. Баскетболэн шудыны Якшур-Бӧдьяла лыктозы Яр, Сарапул, Ува, Дэри, Эгра ёросъёсысь воргоронъёслэн командаоссы, Ува, Алнаш, Пичи Пурга, Вотка но Вавож ёросъёсысь нылкышноос, шашкиен шудозы Ува, Эгра, Юкаменск, Сьӧлта но Вавож  ёросъёсысь командаос, шахматэн - Можга, Сьӧлта, Дэри, Дэбес, Красногорск ёросъёсысь командаос. Та вие лэсьтӥськисьёс выльдэм куас базалэсь юртсэ липо, укноос пуктылэмын ни, юрт пушкы шуныт кыскемын, борддоръёс волятэмын.Кылиз на тодыны, кин хоккеен шудоз. Туэ ӵошатсконэ 19 команда пыриське. Уйпал ёросъёс вожвылъяськозы 27-тӥ-29-тӥ январе Кез каргуртын, нош лымшор палъёс - 10-тӥ-12-тӥ феврале Уваын. Пусйыны кулэ, командаен шудӥсьёс финалэ шедьыны быгато ас зонаосазы вормисе потэмзы бере гинэ, нош куно пумитасьёс вань вожвылъяськонъёсы пыриськыны быгато. Огъя верано ке, Гурт шудонъёсын 45 комплект медальёс шудытӥськозы.Валентина Емельянова Туспуктӥз Вера Вахрушева  